b'\n_START_ARTICLE_\nAWD-Arena\n_START_SECTION_\nHist\xc3\xb2ria\n_START_PARAGRAPH_\nConstru\xc3\xaft entre 1952 i 1954 amb el nom de "Niedersachsenstadion" (en catal\xc3\xa0: "Estadi de Baixa Sax\xc3\xb2nia"), va ser seu de l\'Eurocopa 1988, de la Copa del M\xc3\xb3n de Futbol 1974, la Copa Confederacions 2005 i la Copa del M\xc3\xb3n de Futbol 2006. Des de 2002, l\'estadi duu el nom "AWD-Arena", despr\xc3\xa9s del finan\xc3\xa7ament que va obtenir del banc alemany Allgemeine WirtschaftsDienst (AWD) per a la seva remodelaci\xc3\xb3. Els treballs de remodelaci\xc3\xb3 van comen\xc3\xa7ar al mar\xc3\xa7 de 2003 amb l\'enderrocament de la tribuna nord._NEWLINE_Durant el desenvolupament de la Copa del M\xc3\xb3n de Futbol 2006 pass\xc3\xa0 a anomenar-se Estadi de la Copa del M\xc3\xb3n de la FIFA de Hannover (en alemany: FIFA WM-Stadion Hannover), ja que la FIFA no permet cap mena de publicitat en el nom dels estadis. Tamb\xc3\xa9 durant aquest torneig la capacitat de l\'estadi va ser redu\xc3\xafda a 44.652 espectadors per motius de seguretat.'